CELEX: 22004D0088
Language: hr
Date: 2004-06-08 00:00:00
Title: Odluka Zajedničkog odbora EGP-a br. 88/2004 od 8. lipnja 2004. o izmjeni Protokola 31 Sporazuma o EGP-u o suradnji na posebnim područjima izvan područja četiriju sloboda

11/Sv. 98
            
            
               HR
            
            
               Službeni list Europske unije
            
            
               104
            
         22004D0088
   
               L 349/49
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 88/2004
   od 8. lipnja 2004.
   o izmjeni Protokola 31 Sporazuma o EGP-u o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 Sporazuma izmijenjen je Odlukom Zajedničkog odbora EGP-a br. 65/2004 od 26. travnja 2004. (1).
            
         
               (2)
            
            
               U skladu s člankom 3. stavkom 2. Protokola 31 Sporazuma, države članice EFTA-e u potpunosti sudjeluju u Europskoj agenciji za okoliš kako je to određeno Uredbom Vijeća (EEZ) br. 1210/90 (2).
            
         
               (3)
            
            
               Uredba Vijeća (EEZ) br. 1210/90 izmijenjena je Uredbom (EZ) br. 1641/2003 Europskog parlamenta i Vijeća od 22. lipnja 2003. o izmjeni Uredbe Vijeća (EEZ) br. 1210/90 o osnivanju Europske agencije za okoliš i Europske informacijske i promatračke mreže za zaštitu okoliša (3).
            
         
               (4)
            
            
               Protokol 31 Sporazuma stoga treba izmijeniti tako da omogući da se odraze promjene Europske agencije za okoliš i Europske informacijske i promatračke mreže za zaštitu okoliša određene Uredbom (EZ) br. 1641/2003,
            
         ODLUČIO JE:
   Članak 1.
   Protokol 31 Sporazuma mijenja se kako slijedi:
   
               1.
            
            
               Na kraju članka 3. stavka 2. točke (a) dodaje se sljedeće:
               „i Uredba (EZ) br. 1641/2003 Europskog parlamenta i Vijeća (4)
               
               
                  (4)  SL L 245, 29.9.2003., str. 1.”"
						
            
         
               2.
            
            
               Iza članka 3. stavka 2. točke (m) dodaje se sljedeći podstavak:
               
                           „(n)
                        
                        
                           Uredba (EZ) br. 1049/2001 Europskog parlamenta i Vijeća od 30. svibnja 2001. koja se odnosi na javni pristup dokumentima Europskog parlamenta i Vijeća primjenjuje se za potrebe primjene Uredbe (EEZ) br. 1210/90 također i na sve dokumente Agencije koji se odnose na države članice EFTA-e.”
                        
                     
         Članak 2.
   Ova Odluka stupa na snagu 9. lipnja 2004., pod uvjetom da su sve obavijesti na temelju članka 103. stavka 1. Sporazuma (5) podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. lipnja 2004.
      
         
            Za Zajednički odbor EGP-a
         
         
            Predsjednik
         
         S. GILLESPIE
      
   
   
      (1)  SL L 277, 26.8.2004., str. 182.
   
      (2)  SL L 120, 11.5.1990., str. 1.
   
      (3)  SL L 245, 29.9.2003., str. 1.
   
      (5)  Ustavni zahtjevi nisu navedeni.